4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

ลักษณะผลิตภัณฑ์

(ลักษณะผลิตภัณฑ์ได้แยกเป็นแต่ละโครงการและได้แสดงรวมไว้ในเอกสารประกอบแนบท้ายหมายเลข
3)

ปัจจัยที่มีผลกระทบต่อโอกาสและข้อจำกัดในการประกอบธุรกิจ

บริษัทฯได้ผ่านการรับรองมาตรฐาน ISO 9001:2000 จาก AFAQ & WIT Co., Ltd.
ในเรื่องการบริหารงาน ก่อสร้าง และการบริหารงานขาย
ซึ่งแสดงถึงความมีมาตรฐานในการดําเนินงาน และความมีประสิทธิภาพของบุคลากร
ในการดำเนินธุรกิจ ซึ่งในปัจจุบันได้รับการยกระดับมาตรฐานเป็น ISO 9001:2008 ในปี 2555
ซึ่งมีความเข้มงวดในการปฎิบัติงานมากขึ้น
บริษัทฯได้ตระหนักถึงคุณภาพในการผลิตผลงานให้เป็นไปตามมาตรฐานสากล
โดยมุ่งเน้นการปฎิบัติงานก่อสร้างให้มีคุณภาพตาม ข้อกำหนด ISO และจัดให้มีทีมบริหารระบบคุณภาพ
จัดให้มีการฝึกอบรม ให้ความรู้ และทักษะ ที่เกี่ยวข้องกับการทำงานให้แก่พนักงาน ผู้รับเหมา
และคนงาน เพื่อเป็นการพัฒนาบุคลากรให้มีคุณภาพ ซึ่งจะส่งผลให้ได้งานที่มีประสิทธิภาพเพิ่มขึ้น

  • บ้านจัดสรรต้องมีเงินทุน เพื่อซื้อที่ดินขยายโครงการตลอดเวลา
  ที่ดินบางทำเลอาจติดข้อบัญญัติของกรุงเทพมหานคร ข้อบัญญัติผังเมือง ข้อบัญญัติเกี่ยวกับสิ่งแวดล้อม
  และข้อบัญญัติเกี่ยวกับการจัดสรรที่ดิน บริษัทฯจึงต้องมีเจ้าหน้าที่เฉพาะทําการศึกษา
  และติดตามสถานการณ์อย่างใกล้ชิด เพื่อป้องกันไม่ให้เกิดความผิดพลาดและเสียหาย
  จากการปฏิบัติผิดกฎหมาย และระเบียบปฏิบัติต่างๆ ซึ่งเป็นข้อจํากัดในการดําเนินธุรกิจ

 4.2 ตลาด และภาวะการแข่งขัน 

การเตรียมความพร้อมของบริษัทฯเพื่อให้สามารถแข่งขันได้
จึงจำเป็นอย่างยิ่งที่บริษัทฯจักต้องเตรียมความพร้อมทั้ง 4 ด้านให้มีศักยภาพในการแข่งขัน อันได้แก่

1.  ความพร้อมทางด้านการเงิน และสภาพคล่อง
    โดยการปรับโครงสร้างทางการเงินให้เหมาะสมกับลักษณะการพัฒนาโครงการ
    เตรียมวงเงินหมุนเวียนให้เพียงพอ เพื่อป้องกันปัญหาขาดสภาพคล่อง
    หากโครงการไม่สามารถดำเนินการได้ตามแผนที่กำหนดไว้

2.  ความพร้อมด้านการตลาดและการขาย โดยการวิเคราะห์การตลาดทั้งทางด้านอุปทาน
    และอุปสงค์ เพื่อนำมากำหนดตำแหน่งผลิตภัณฑ์ให้สอดรับกับช่องว่างทางการตลาด
    โดยการพัฒนาสินค้าให้เหมาะสมกับกลุ่มลูกค้าเป้าหมายทั้งทางด้าน รูปแบบสินค้า (Product)
    ราคา (Price) ช่องทางการตลาด (Distribution channel)
    และรูปแบบการส่งเสริมการขาย (Promotion)

3.  ความพร้อมด้านการก่อสร้างและพัฒนาโครงการ เตรียมแผนการบริหารโครงการก่อสร้าง
    ทั้งในช่วงเวลาก่อนลงมือก่อสร้าง ระหว่างการก่อสร้าง และหลังการก่อสร้าง
    ให้เป็นระบบและรัดกุม เพื่อลดงานแก้ไขให้เหลือน้อยที่สุด (Zero Defect Program)
    อันจะส่งผลถึงการลดปัญหาการโอนกรรมสิทธิ์ล่าช้า การซ่อมแซมหลังการโอนกรรมสิทธิ์
    ซึ่งจะทำให้ภาพลักษณ์ของบริษัทฯอยู่ในใจของผู้บริโภคตลอดไป
    ซึ่งเป็นส่วนหนึ่งของกระบวนการพัฒนาความสัมพันธ์อย่างสร้างสรรค์กับลูกค้า (Customer
    Engagement Program)

4.  ความพร้อมด้านทรัพยากรมนุษย์ และการพัฒนาบุคลากร
    บริษัทฯส่งเสริมให้ผู้บริหารและพนักงานได้เรียนรู้เพิ่มเติม
    ทั้งจากการส่งเข้ารับการฝึกอบรมในสถาบันการศึกษา
    การพัฒนาระบบงานให้บุคลากรทำงานอย่างมีประสิทธิภาพ
    การสร้างสรรค์บรรยากาศในที่ทำงานให้เกิดความสามัคคีกลมเกลียว
    การกำหนดเป้าหมายในการทำงานร่วมกันอย่างสร้างสรรค์ (Management by Objective)
    อันจะนำมาซึ่งผลสำเร็จของงานอย่างมีคุณภาพ ทันเวลา และภายใต้ต้นทุนที่กำหนดไว้ได้

(ก) นโยบายและลักษณะตลาดของผลิตภัณฑ์

นโยบายการตลาดของปี 2555 

• บริษัทฯมีโครงการที่อยู่ระหว่างการพัฒนาทั้งสิ้น 9 โครงการ คือ โครงการสัมมากรนิมิตใหม่,
โครงการสัมมากรมีนบุรี 1 โครงการสัมมากรมีนบุรี 2 โครงการสัมมากรรังสิต คลอง 2
โครงการสัมมากรรังสิต คลอง 7

โครงการสัมมากรนครอินทร์ โครงการสัมมากรราชพฤกษ์ โครงการสัมมากรรามคำแหง โครงการ
Aqua Divina by Sammakorn และโครงการใหม่ คือโครงการ Flora Divina
ซึ่งเปิดตัวโครงการเมื่อวันที่ 16 กุมภาพันธ์ 2556

• บริษัทฯมุ่งพัฒนาโครงการให้มีคุณภาพดี เป็นที่พอใจของลูกค้า
โดยเน้นการดูแลทั้งสภาพแวดล้อมสังคม ชุมชน คุณภาพงานก่อสร้าง และการบริการ
สำหรับโครงการที่จะเปิดใหม่ ได้กำหนดแนวคิดการพัฒนาโครงการอย่างชัดเจน มีจุดเด่น
และจุดขายที่แตกต่างจากคู่แข่ง

• บริษัทฯเน้นการพัฒนาโครงการในระดับราคา 3-8 ล้านบาท เป็นหลัก
แต่อาจมีบางพื้นที่ที่มีศักยภาพสูงจะพัฒนาโครงการในระดับราคาประมาณ 9-20 ล้านบาท

กลยุทธ์การตลาด

• บริษัทฯยึดมั่นในนโยบายหลัก คือ
การผลิตสินค้าและบริการที่เน้นการตอบสนองความต้องการและความพึงพอใจของลูกค้าเป็นสำคัญ
โดยไม่เพียงเน้นคุณภาพงานก่อสร้างเท่านั้น แต่ยังเน้นการสร้างสังคม การดูแลสภาพ
แวดล้อมในโครงการ ความปลอดภัย และความสะดวกสบายของสมาชิกในโครงการด้วย

• บริษัทฯเน้นการเลือกทำเลที่มีศักยภาพในการเจริญเติบโตเป็นหลักโดยการจัดซื้อที่ดิน
เพื่อการพัฒนาที่ดินติดถนนใหญ่ การคมนาคมสะดวก ในปัจจุบันแบ่งออกเป็น 3 โซน คือ
โซนทิศตะวันออก ได้แก่ โครงการสัมมากรมีนบุรี โครงการสัมมากรนิมิตใหม่
โครงการสัมมากรรามคำแหง และโครงการ Aqua Divina โซนทิศเหนือ ได้แก่
โครงการสัมมากรรังสิต คลอง 2 และโครงการสัมมากรรังสิต คลอง 7 โซนทิศตะวันตก ได้แก่
โครงการสัมมากรนครอินทร์ โครงการสัมมากรราชพฤกษ์ และโครงการ Flora Divina

การวางแผนการตลาด

• บริษัทฯได้จัดให้มีการเก็บข้อมูลด้านความต้องการ และความพึงพอใจของลูกค้าอย่างต่อเนื่อง
เพื่อนำมาวิเคราะห์และประมวลผล
เพื่อใช้ในการวางแผนการตลาดให้สอดคล้องกับความต้องการของลูกค้า นอกจากบริษัทฯ
จะเน้นเรื่องการเลือกทำเลเป็นสำคัญแล้ว ยังคำนึงถึงการผลิตสินค้าที่มีคุณภาพ ในราคาสมเหตุสมผล
และมีการโฆษณาประชาสัมพันธ์อย่างต่อเนื่อง
รวมถึงการวางแผนจัดการสภาพโครงการและบรรยากาศในโครงการให้ร่มรื่นสวยงาม

ที่ตั้ง

• ในการเลือกทำเลที่ตั้งโครงการนั้นบริษัทฯจะเน้นในทำเลที่มีศักยภาพสูง
มีแนวโน้มเจริญเติบโตในอนาคต โดยดูจากเส้นทางการขยายตัวด้านการคมนาคม
และระบบสาธารณูปโภคพื้นฐาน ซึ่งแต่ละโครงการของสัมมากร มีจุดเด่นที่ทำเลตั้งอยู่ติดถนนใหญ่
การเดินทางสะดวก ซึ่งการเลือกทำเลที่ดีนี้ ถือเป็นกลยุทธ์หลักของบริษัทฯ
ซึ่งในการเลือกทำเลนั้นมีการศึกษาความเป็นไปได้ด้านการขยายตัวของชุมชน ประชากร
ถนนและสิ่งอำนวยความสะดวกต่างๆ ปัจจุบันบริษัทฯมีโครงการอยู่ระหว่างพัฒนาทั้งสิ้น 10 โครงการ
คือ โครงการ Aqua Divina โครงการสัมมากรรามคำแหง โครงการสัมมากรมีนบุรี 1
โครงการสัมมากรมีนบุรี 2 โครงการสัมมากรนิมิตใหม่ โครงการสัมมากรรังสิต คลอง 2
โครงการสัมมากรรังสิต คลอง 7 โครงการสัมมากรนครอินทร์ โครงการสัมมากรราชพฤกษ์
และโครงการ Flora Divina

สินค้าที่มีคุณภาพ

• ด้านการพัฒนาคุณภาพของผลิตภัณฑ์ บริษัทฯให้ความสำคัญด้านคุณภาพงานก่อสร้าง มีการดูแลควบคุม
และตรวจสอบงานก่อสร้างให้ได้มาตรฐาน และด้านคุณภาพงานบริการ
คุณภาพของสิ่งแวดล้อมที่ร่มรื่นในโครงการ รวมถึงความปลอดภัย
และคุณภาพของสังคมโดยรวมของโครงการด้วย ซึ่งการพัฒนาคุณภาพสังคมในโครงการนั้น

บริษัทฯถือว่าเป็นสิ่งสำคัญเพราะจะเป็นรากฐานการอยู่ร่วมกันช่วยเหลือเกื้อกูลซึ่งกันและกัน
ซึ่งจะทำให้สังคมน่าอยู่ และมีความสุขของทุกคน
โดยบริษัทฯมีกิจกรรมส่งเสริมให้ลูกบ้านในโครงการต่างๆ มีกิจกรรมร่วมกันอย่างสม่ำเสมอ
โดยบริษัทฯมุ่งเน้นการบริการอย่างต่อเนื่อง เพื่อให้ลูกค้าได้รับความพึงพอใจสูงสุด

ราคา

• บริษัทฯใช้กลยุทธ์การตั้งราคาที่ใกล้เคียงกับคู่แข่งโดยเปรียบเทียบในทำเลเดียวกัน
สภาพบรรยากาศ โครงการ ขนาดที่ดิน และพื้นที่ใช้สอย แต่มีความแตกต่างทางด้านแนวคิด
และจุดขาย เป็นลักษณะเฉพาะของแต่ละ โครงการ ซึ่งทำให้ราคาขายแตกต่างจากคู่แข่ง
นอกจากนี้บริษัทฯยังเน้นการบริหารต้นทุน ตั้งแต่ต้นทุนทางการเงิน ต้นทุนค่าที่ดิน
ต้นทุนการพัฒนาโครงการ และต้นทุนการก่อสร้าง ซึ่งการบริหารต้นทุน
ดังกล่าวเป็นการบริหารต้นทุนให้เกิดประสิทธิภาพสูงสุด โดยยึดหลักการ คือ
ผลิตสินค้าและบริการที่ได้มาตรฐานตรงตามความต้องการของลูกค้าในราคาที่เหมาะสม
โดยบริษัทฯเน้นการพัฒนาและสร้างบ้านพร้อมที่ดิน เพื่อขายแก่ผู้มีรายได้ปานกลางในระดับราคา 3-8
ล้านบาท ขนาดที่ดิน 50-70 ตารางวา ขนาดบ้าน 120-200 ตารางเมตร เป็นหลัก
ซึ่งกลยุทธ์ในการตั้งราคานั้นใช้หลักการตั้งราคาให้สมเหตุสมผล
ซึ่งแต่ละโครงการจะแตกต่างกันตามทำเลที่ตั้ง ขนาดที่ดิน และขนาดบ้าน

ช่องทางการจำหน่าย

• บริษัทฯเน้นการขายที่สำนักงานขายโครงการเป็นหลัก โดยสร้างบรรยากาศให้อบอุ่นประทับใจ
มีบ้านตัวอย่างที่ตกแต่งหรูหรา สวยงาม
ตามสมัยนิยมเพื่อให้ลูกค้าสามารถเข้าใจรายละเอียดของแบบบ้าน ช่วยการตัดสินใจให้ง่ายขึ้น
นอกจากนี้ยังได้ออกบูธในงานบ้าน และคอนโดตามความเหมาะสม
เพื่อนำเสนอโครงการของบริษัทฯให้เป็นที่รู้จักมากขึ้น

การโฆษณา และประชาสัมพันธ์

• ด้านการโฆษณาประชาสัมพันธ์นั้น บริษัทฯเน้นการประชาสัมพันธ์แบบเจาะจงกลุ่มเป้าหมาย
โดยดำเนินการอย่างต่อเนื่อง สื่อหลักที่ใช้ คือ ป้ายโฆษณา ทั้งบิลบอร์ด และมินิบอร์ด ไดเรคเมล์
อีเมล์ และสื่ออิเลคทรอนิคต่างๆ ในโซนที่ต้องการเน้นการประชาสัมพันธ์
เพื่อเป็นการใช้งบประมาณอย่างประหยัด และเกิดประสิทธิภาพสูงสุด
ซึ่งการโฆษณาประชาสัมพันธ์ในแบบเจาะกลุ่มนี้ต้องอาศัยระบบฐานข้อมูล
ซึ่งบริษัทฯมีการพัฒนาระบบฐานข้อมูลด้านการตลาดอย่างต่อเนื่อง เพื่อให้เกิดประสิทธิภาพสูงสุด

• ด้านการส่งเสริมการขาย บริษัทฯได้จัดทำอย่างต่อเนื่อง
เพื่อเร่งรัดการตัดสินใจของกลุ่มเป้าหมายให้เร็วยิ่งขึ้น

• บริษัทฯมีนโยบายส่งเสริมสังคม โดยมีโครงการร่วมกับ สมาคมพัฒนาประชากรและชุมชน (PDA)
โดยมี โครงการร่วมกันพัฒนาหมู่บ้าน ซึ่งเป็นโครงการพัฒนาแบบองค์รวมในระดับหมู่บ้าน
เพื่อขจัดปัญหาความยากจนที่ ต้นเหตุ ซึ่งในโครงการดังกล่าวนี้
ชาวบ้านจะมีส่วนร่วมในการพัฒนาทุกขั้นตอน โดยบริษัทฯได้เข้าไปร่วมพัฒนา หมู่บ้านหนองขวาง หมู่
9 ตำบลโคกกลาง อำเภอปลายมาศ จังหวัดบุรีรัมย์

การบริการ

• บริษัทฯให้ความสำคัญการให้บริการแก่ลูกค้าอย่างมีคุณภาพ
โดยมีการวัดความพึงพอใจของลูกค้าต่อการบริการในด้านต่างๆ
และนำข้อมูลเหล่านั้นมาปรับปรุงพัฒนา นอกจากนี้ยังมีการอบรมพัฒนาบุคลากรอย่าง

ต่อเนื่องให้ตระหนักถึงความสำคัญของลูกค้า เข้าใจความต้องการของลูกค้า และใส่ใจการให้บริการ
เพื่อให้ลูกค้าได้รับความพึงพอใจสูงสุด

การสร้างภาพลักษณ์

• บริษัทฯมีการพัฒนาภาพลักษณ์ให้ทันสมัยขึ้น โดยให้กลุ่มเป้าหมายยังสามารถเชื่อมโยงความมั่นคง
และประสบการณ์ที่ดีในอดีตกับภาพลักษณ์ใหม่ที่ทันสมัยขึ้น
และได้ปรับเปลี่ยนโลโก้ใหม่ให้สอดคล้องกันด้วย

ลักษณะลูกค้ากลุ่มเป้าหมาย

การจัดแบ่งลักษณะของลูกค้ากลุ่มเป้าหมายแบ่งออกเป็น 2 ประเภทใหญ่ คือ

ก. กลุ่มลูกค้าเดิม

หมายถึง กลุ่มลูกค้าที่อาศัยและซื้อบ้านในโครงการของสัมมากรอยู่แล้ว
ลูกค้ากลุ่มนี้จะเป็นกลุ่มที่บริษัทฯให้บริการดูแลชุมชน สังคม และสิ่งแวดล้อม เพื่อให้เป็นสังคมคุณภาพ
ลูกค้ากลุ่มนี้จะเป็นกลุ่มที่ แนะนำญาติ พี่น้อง เพื่อน มาเป็นลูกค้าใหม่
หรือขยับขยายซื้อบ้านในโครงการของสัมมากรเพิ่มในเวลาต่อมา

ข. กลุ่มลูกค้าใหม่

หมายถึง กลุ่มที่ยังไม่ได้ซื้อบ้านของสัมมากร ในกลุ่มนี้สามารถแบ่งย่อยออกเป็น

• กลุ่มที่เคยแวะชมโครงการ จะเป็นกลุ่มที่บริษัทฯให้ความสำคัญ
เพราะถือว่ามีความต้องการซื้อบ้านจะมีการจัดเก็บข้อมูลลูกค้าเพื่อนำมาวิเคราะห์ความต้องการ
และนำเสนอสินค้าที่ตรงตามความต้องการของลูกค้า
บริษัทฯจะสื่อสารข้อมูลให้ลูกค้าอย่างต่อเนื่องทั้งทางเอกสาร และการติดต่อจากพนักงานขาย

•
กลุ่มที่ยังไม่เคยแวะชมโครงการจะเป็นกลุ่มลูกค้าที่ต้องใช้กลยุทธ์การโฆษณาประชาสัมพันธ์เพื่อให้เข้าถึงลูกค้า
และกระตุ้นให้เกิดความสนใจ พร้อมทั้งเชิญชวนให้แวะเยี่ยมชมโครงการ
และบริษัทฯยังนำปัจจัยด้านอื่น มาพิจารณาเพื่อหากลุ่มลูกค้าเพิ่มขึ้นด้วย เช่น

- ด้านทำเลที่อยู่อาศัยกลุ่มลูกค้าของสัมมากรส่วนใหญ่อาศัยอยู่ในรัศมีประมาณ 10 กิโลเมตร
รอบโครงการ และในกรณีที่มีการตัดถนนใหม่หลายเส้นทาง ซึ่งทำให้เกิดกลุ่มเป้าหมายในทำเลใหม่ๆ
ที่สามารถเดินทางมาถึงโครงการ และสามารถเดินทางไปทำงานได้สะดวก

- ด้านอายุ กลุ่มเป้าหมายหลักของสัมมากรมีอายุในช่วง 25-35 ปี และช่วง 36-45 ปี

- ด้านสถานะทางสังคม กลุ่มเป้าหมายหลักของสัมมากรจัดอยู่ในระดับ C-B
ซึ่งสอดคล้องกับระดับราคาของสินค้า คือ ส่วนใหญ่ประมาณ 3-5 ล้านบาท

(ข) ภาวะการแข่งขัน

 • สภาพการแข่งขันในอุตสาหกรรม 

ปี พ.ศ. 2555 เป็นปีของการฟื้นตัวธุรกิจอสังหาริมทรัพย์จากวิกฤตอุทกภัย
ข้อมูลจากศูนย์ข้อมูลอสังหาริมทรัพย์แสดงอัตราการฟื้นตัวที่สูงไม่ว่าจะเป็นที่อยู่อาศัยสร้างเสร็จจดทะเบียนในกรุงเทพฯและปริมณฑลที่มีปริมาณหน่วยการเติบโตถึงร้อยละ
37 เมื่อเทียบกับปี 2554 (111,875 หน่วยในปี 2555 เทียบกับ 81,856 หน่วยในปี 2554)
หรือมูลค่าการโอนกรรมสิทธิ์ที่อยู่อาศัยในกรุงเทพฯและปริมณฑลมีการเติบโตร้อยละ 12 (357,148
ล้านบาทในปี 2555 เทียบกับ 320,173 ล้านบาทในปี 2554)
ทั้งนี้เมื่อวิเคราะห์ลึกเข้าไปในข้อมูลจะแสดงเห็นว่าที่อยู่อาศัยประเภทอาคารชุดมีการเติบโตมากในแง่ปริมาณหน่วยที่อยู่อาศัยสร้างเสร็จจดทะเบียนฯที่เพิ่มขึ้นถึงร้อยละ
86 อันเนื่องมาจากหน่วยอาคารชุดที่มีขนาดพื้นที่เล็ก
ส่วนปริมาณหน่วยที่อยู่อาศัยแนวราบกลับลดลงร้อยละ 18 โดยครึ่งหลังของปี 2555
จะมีปริมาณมากกว่าครึ่งแรกเนื่องจากการฟื้นตัวหลังวิกฤตอุทกภัย
ส่วนมูลค่าการโอนกรรมสิทธิ์ที่อยู่อาศัยประเภทอาคารชุดขยายตัวร้อยละ 12
และแนวราบขยายตัวร้อยละ 9
ข้อมูลเหล่านี้บ่งบอกถึงพฤติกรรมและความต้องการของผู้บริโภคที่มีการเปลี่ยนแปลงไปสู่สังคมเมือง
มีความต้องการซื้อที่อยู่อาศัยประเภทอาคารชุดเพิ่มขึ้นไม่ว่าจะเพื่อการอยู่อาศัยหรือการลงทุน
ทั้งนี้ต้องเฝ้าระวังอย่างใกล้ชิดถึงสัญญานภาวะฟองสบู่ในภาคอสังหาริมทรัพย์
อีกสองปัจจัยสำคัญที่มีผลต่อการขยายตัวที่ดีของภาคอสังหาริมทรัพย์คือ 1)
การขยายตัวที่ดีของเศรษฐกิจประเทศไทย สร้างความมั่นใจให้ผู้บริโภคตัดสินใจซื้ออสังหาริมทรัพย์
ข้อมูลจากธนาคารแห่งประเทศไทยประกาศว่า GDP ปี 2555 มีการขยายตัวถึงร้อยละ 5.9 และ
2) การลงทุนของภาครัฐในสาธารณูปโภค
โดยเฉพาะในกรุงเทพฯและปริมณฑลที่มีการก่อสร้างรถไฟฟ้าสายใหม่ๆหลายสาย

มองไปข้างหน้า ภาวะเศรษฐกิจยังคงมีการขยายตัวที่ดี ธนาคารแห่งประเทศไทยคาดการว่า GDP ปี
2556 จะขยายตัวประมาณร้อยละ 4.9 ภาครัฐจะมีการลงทุนในสาธารณูปโภคมากขึ้น
โดยจะใช้งบประมาณ 2.2 ล้านล้านบาทภายใน 7-8 ปี
ซึ่งจะส่งผลดีต่อภาคอสังหาริมทรัพย์โดยการเพิ่มพื้นที่ที่สามารถพัฒนาได้
นอกจากนี้แล้วประเทศไทยมีความพร้อมที่สุดที่จะเป็นฐานสำหรับการลงทุนในประเทศเพื่อนบ้าน
เนื่องจากตำแหน่งภูมิประเทศและสิ่งอำนวยความสะดวกต่างๆที่สมบูรณ์พร้อมเพรียง
ทั้งนี้การขยายตัวจะถูกจำกัดโดยสภาวะขาดแคลนแรงงาน
ปัจจุบันอัตราการว่างงานของประเทศไทยต่ำกว่าร้อยละ 1 ซึ่งนับว่าต่ำมาก
และแสดงถึงสภาวะขาดแคลนแรงงานอย่างรุนแรง
ปัจจัยแรงงานจะเป็นปัจจัยหลักที่มีผลต่อการขยายตัวของเศรษฐกิจและต่อผู้ประกอบการอสังหาริมทรัพย์
โดยกระทบด้านต้นทุนที่สูงขึ้นและความเสี่ยงจากความล่าช้างานก่อสร้าง

สภาวะการแข่งขันในภาคอสังหาริมทรัพย์ยังคงสูงขึ้นอย่างต่อเนื่อง
มีผู้ประกอบการรายใหม่ๆเข้ามาสู่ภาคธุรกิจหลายราย และมีการขยายการแข่งขันสู่ต่างจังหวัด
เพราะฉะนั้นการเตรียมความพร้อมของบริษัทฯเพื่อให้สามารถแข่งขันได้จึงจำเป็นอย่างยิ่ง
โดยบริษัทฯจักต้องเตรียมความพร้อมทั้ง 4 ด้านให้มีศักยภาพในการแข่งขัน อันได้แก่ 1)
ความพร้อมทางด้านการเงิน และสภาพคล่อง 2) ความพร้อมด้านการตลาดและการขาย 3)
ความพร้อมด้านการก่อสร้างและพัฒนาโครงการ และ 4) ความพร้อมด้านทรัพยากรมนุษย์
และการพัฒนาบุคลากร

ความพร้อมในการแข่งขันของ บริษัท สัมมากร จำกัด (มหาชน)

บริษัทฯอยู่ในแวดวงธุรกิจบ้านจัดสรรมาแล้วเป็นเวลานาน มีความรู้
มีความเข้าใจในธุรกิจดังกล่าวเป็นอย่างดี
ลูกค้าจึงให้ความเชื่อถือและวางใจในคุณภาพและมาตรฐานบ้านจัดสรรของบริษัทฯ
โดยเฉพาะผู้มีรายได้ระดับปานกลาง
นอกจากนี้บริษัทฯได้เลือกทำเลซึ่งมีความเจริญเป็นที่นิยมของตลาด
อันถือเป็นปัจจัยสำคัญของการตัดสินใจของลูกค้าบ้านจัดสรรของบริษัทฯจึงได้รับการตอบรับด้วยดีเสมอ

บริษัทฯมีหลักการพัฒนาโครงการบ้านจัดสรรโดยเน้นสิ่งแวดล้อม
ความพร้อมมูลครบถ้วนของระบบสาธารณูปโภค
การให้บริการและการใส่ใจในความต้องการของลูกค้าพร้อมกับมีสิ่งอำนวยความสะดวกต่างๆ เช่น
สโมสร สถานออกกำลังกาย รวมทั้งมีการรักษาความสะอาดและการดูแลความปลอดภัยที่ได้มาตรฐาน
เพื่อให้โครงการบ้านจัดสรรของบริษัทฯมีส่วนในการสร้างสรรค์สังคมที่มีคุณภาพ
ซึ่งจะทำให้ผู้อยู่อาศัยรู้สึกพอใจ ภูมิใจ และมีความสุข

ในด้านการก่อสร้างนั้นบริษัทฯได้เตรียมรับปัญหาด้านแรงงาน และการปรับตัวของราคาวัสดุก่อสร้าง
โดยการเริ่มนำเทคนิคการก่อสร้างที่เป็นระบบสำเร็จรูปมาใช้ในบางส่วน
ทำให้ใช้แรงงานน้อยลงและสร้างบ้านได้รวดเร็วขึ้น
ส่วนด้านวัสดุนั้นได้สำรวจหาวัสดุทดแทนที่มีคุณภาพดีและราคาสมเหตุสมผลเข้ามาใช้
จึงทำให้สามารถรักษามาตรฐานของสัมมากร และควบคุมต้นทุนการก่อสร้างได้อย่างเหมาะสม

อย่างไรก็ตามบริษัทฯมีจุดอ่อนเรื่องโครงการจัดสรรของบริษัทฯยังมีจำนวนน้อยไม่แพร่กระจายไปทั่วทุกพื้นที่เหมือนผู้จัดสรรรายใหญ่
นอกจากนั้นการโฆษณาประชาสัมพันธ์ยังทำได้ไม่มากนัก ตามงบประมาณที่มีอยู่อย่างจำกัด

แต่บริษัทฯ ก็ได้แก้ไขโดยการสื่อสารถึงกลุ่มลูกค้าเป้าหมายโดยตรงผ่านป้ายโฆษณา Cut
out,Direct Mail และ Internet รวมทั้งมีการสื่อสารผ่านลูกค้าเดิมให้ชักชวนเพื่อนฝูง
ญาติมิตรมาเป็นลูกค้าของบริษัทฯเพิ่มขึ้น ซึ่งก็ได้ผลในระดับที่น่าพอใจ
แต่สิ่งสำคัญนอกจากการโฆษณาประชาสัมพันธ์ผ่านช่องทางการตลาดต่างๆ ดังกล่าว บริษัทฯได้เน้น

ความแตกต่างและการสร้างบ้านที่มีคุณภาพทั้งรูปแบบของบ้าน ประโยชน์ใช้สอย
คุณภาพวัสดุและคุณภาพงานก่อสร้าง และเน้นการให้บริการที่ประทับใจทั้งก่อนการขาย
ระหว่างการขาย และหลังการขาย รวมทั้งเน้นการควบคุมดูแลให้ต้นทุน
ค่าก่อสร้างอยู่ในระดับที่เหมาะสม เพื่อแข่งขันได้ในสถานการณ์ต่างๆ
และตามภาวะความต้องการของตลาด ด้วยความพร้อมดังกล่าว
จึงทำให้โครงการบ้านจัดสรรของบริษัทฯสามารถเข้าถึงกลุ่มเป้าหมาย
และเป็นที่ยอมรับของตลาดตลอดมา

• จำนวนคู่แข่งขัน

สำหรับคู่แข่งของบริษัทฯ ส่วนใหญ่เป็นบริษัทพัฒนาอสังหาริมทรัพย์รายใหญ่ เช่น บริษัท
แลนด์แอนด์เฮาส์ จำกัด (มหาชน) ,บริษัท ควอลิตี้ เฮาส์ จำกัด (มหาชน), บริษัท พร็อพเพอร์ตี้
เพอร์เฟ็ค จำกัด (มหาชน),

บริษัท แสนสิริ จำกัด (มหาชน) และ บริษัท พฤกษา เรียลเอสเตท จำกัด (มหาชน)
และยังมีบริษัทจัดสรรรายย่อยอีกหลายรา

คู่แข่งรายสำคัญที่มีระดับราคาขาย กลุ่มเป้าหมาย
และที่ตั้งโครงการอยู่ในทำเลเดียวกับโครงการของสัมมากร

+------------------+------------+-------------------------------------+
| โครงการ/ทำเล     | ที่ตั้ง        | โครงการ                             |
+------------------+------------+-------------------------------------+
| มีนบุรี นิมิตใหม่      | ถนนนิมิตใหม่  | บ้านราชพฤกษ์, นลินเรสซิเด้นท์, เต็มสิริ      |
| และสุวินทวงศ์       |            | แกรนด์โฮม, บ้านบดินทร์, โร ยัลพาร์ควิลล์,   |
|                  | ถนนสุวินทวงศ์ | เจ ดับบลิว แกรนด์ธารา, นิรันด์สิริ, เดอ     |
|                  |            | รีแรคซ์,                              |
|                  |            |                                     |
|                  |            | บุญนิมิต, เอกวิน, พนาสนธิ์การ์เด้นโฮม 8,    |
|                  |            | พฤกษาปุริ รามอินทรา                    |
+------------------+------------+-------------------------------------+
|                  |            |                                     |
+------------------+------------+-------------------------------------+
| รามคำแหง         | ถ          | เพอร์เฟ็คพาร์คสุวรรณภูมิ, พาร์คเวย์ ชาเล่,   |
|                  | นนรามคำแหง | เฟอร์เฟค เพลส รามคำแหง               |
|                  |            |                                     |
|                  |            | สุวรรณภูมิ, สีวลี ราคำแหง วงแหวน,        |
|                  |            | เดอตะวัน, คาซ่าวิลล์ วงแหวน             |
+------------------+------------+-------------------------------------+
|                  |            | เทรนดี้ ธารา, The wayra การ์เด้นสวีท อินดี้ |
|                  |            | โฮม และเค ซี                         |
|                  |            |                                     |
|                  |            | เนเชอรัล ซิตี้ รามคำแหง                 |
+------------------+------------+-------------------------------------+
|                  |            |                                     |
+------------------+------------+-------------------------------------+
| รังสิต-นครนายก     | ถนนรังสิต -  | พฤกษาวิลเลจ, ภัสสร 4, สถาพร, สินธานี,   |
| คลอง 1 - 4       | นครนายก    | ดิสคอฟเวอรี่, บาหลีก้า,                  |
+------------------+------------+-------------------------------------+
|                  |            | ลีฟวิ่งนารา, อินนิซิโอ, เดอะ ซินนอรี่(พฤกษา) |
|                  |            | คาซ่าวิลล์                             |
+------------------+------------+-------------------------------------+
|                  |            |                                     |
+------------------+------------+-------------------------------------+
| รังสิต-นครนายก     | ถนนรังสิต -  | บ้านทรัพย์ธานี, ศุภาลัย วิลล์, ฟอร์เรสโฮม,   |
| คลอง 5 - 13      | นครนายก    | พฤกษา วิลเลจ 2, ธารสิริ                |
+------------------+------------+-------------------------------------+
|                  |            | ไลพ์ บางกอก บูเลอวาร์ด รังสิต, ธัญญาภิรมย์  |
|                  |            | คลอง 5                              |
+------------------+------------+-------------------------------------+
| นครอินทร์          | ถนน        | เดอะคลัสเตอร์วิลล์, เดอะวิลล่า, ศุภาลัย     |
| และราชพฤกษ์       | นครอินทร์และ | วิลล์, ดิซิโอ้ ราชพฤกษ์,                  |
+------------------+------------+-------------------------------------+
|                  | ราชพฤกษ์    | เพอร์เฟค เพลส พระราม 5-ราชพฤกษ์,      |
|                  |            | ธนันธร มัณฑนา-ปิ่น                      |
+------------------+------------+-------------------------------------+
|                  |            | เกล้า พระราม 5, โนเบิล จีโอ, ธนานนท์,   |
|                  |            | ประดับดาว 6, ภัสสร                    |
|                  |            |                                     |
|                  |            | 7, ลภาวัน 15, บุราสิริ, บางกอก          |
|                  |            | บลูเลอวาร์ด , ฮาบิเทีย บอนด์             |
+------------------+------------+-------------------------------------+

ศักยภาพในการแข่งขันของบริษัท

• บริษัทฯได้รับการรับรองมาตรฐาน ISO 9001 : 2008
แสดงถึงศักยภาพในการดำเนินงานภายใน ซึ่งส่งผลต่อประสิทธิภาพในการแข่งขัน
และเป็นที่ยอมรับของลูกค้า

• บริษัทฯมีการจัดการด้านการเงินที่เป็นระบบ มีหนี้เงินกู้น้อย ทำให้ความเสี่ยงด้านการเงิน
และภาระ ดอกเบี้ยจ่ายมีจำกัด และสถาบันการเงินให้การสนับสนุนเป็นอย่างดี

• บริษัทฯ มีผลการดำเนินงานที่ผ่านมาอยู่ในเกณฑ์ดี
มีกำไรสะสมอยู่มากทำให้มีศักยภาพการทำกำไรสูง
และสามารถให้ผลตอบแทนผู้ถือหุ้นได้อย่างสม่ำเสมอ

• บริษัทฯ มีความแข็งแกร่งในตรา “สัมมากร” ทำให้ได้รับความเชื่อถือไว้วางใจจากลูกค้า

• บริษัทฯ เน้นการให้บริการหลังการขายอย่างต่อเนื่อง ทำให้ลูกค้าที่ซื้อแล้วเกิดความประทับใจ
มีการบอกต่อหรือแนะนำเพื่อน ญาติ พี่น้องมาซื้อ
นอกจากนี้ลูกค้าใหม่ที่แวะเข้าไปในโครงการของสัมมากร ก็จะประทับใจในการ เอาใจใส่
ดูแลสภาพสังคม สิ่งแวดล้อม และบรรยากาศในโครงการ

• บริษัทฯได้มีการปรับปรุงพัฒนาศักยภาพของโครงการให้สามารถแข่งขันได้ดีทั้งในสภาวะการปัจจุบัน
และในอนาคต

นอกจากนี้ ได้มีการปรับปรุงพัฒนาระบบฐานข้อมูลความต้องการของลูกค้าอย่างต่อเนื่อง
ทำให้สามารถพัฒนาสินค้า และบริการให้ตอบสนองความต้องการของลูกค้าได้

บริษัท สัมมากร จำกัด (มหาชน) มีประสบการณ์ในการทำธุรกิจบ้านจัดสรรมากว่า 40 ปี
โดยมีกลุ่มเป้าหมายหลัก คือ ผู้มีรายได้ระดับปานกลาง อาศัยอยู่ในเขตกรุงเทพฯ และปริมณฑล
หลักในการพัฒนา โครงการบ้านจัดสรรของบริษัทฯจะเน้นที่สภาพสังคม รวมถึงสภาพแวดล้อม
ระบบสาธารณูปโภค สิ่งอำนวยความสะดวก ความปลอดภัยและการบริการหลังการขาย
เพื่อให้เกิดสังคมคุณภาพทำให้บริษัทฯเป็นที่ยอมรับตลอดมา

อย่างไรก็ตาม บริษัทฯยังมีจำนวนโครงการค่อนข้างน้อย
และการกระจายตัวยังไม่ครอบคลุมทั่วทุกทำเลในเขตกรุงเทพและปริมณฑล
ทำให้บริษัทเป็นที่รู้จักเฉพาะในทำเลที่มีโครงการตั้งอยู่เท่านั้น ดังนั้นการโฆษณา
ประชาสัมพันธ์จะเน้นเจาะกลุ่มเป้าหมายแบบเจาะจงในเขตพื้นที่ที่มีโครงการตั้งอยู่
สื่อหลักที่บริษัทฯใช้ คือ ป้ายโฆษณา การออกบูธ และ Direct Mail
ซึ่งบริษัทฯได้มีการพัฒนาฐานข้อมูลของบริษัทฯ เพื่อให้ทราบถึงความต้องการของกลุ่ม เป้าหมาย
สามารถนำเสนอสินค้าที่ตรงกับความต้องการ
ทำให้สามารถบริหารงบประมาณในการโฆษณาได้อย่างมี ประสิทธิภาพ

  4.3 การจัดหาผลิตภัณฑ์ และบริการ

(ก) ลักษณะการจัดให้ได้มาซึ่งผลิตภัณฑ์

การผลิตและนโยบายการผลิต

• บริษัทฯมีนโยบายการสร้างที่อยู่อาศัยประเภทบ้านเดี่ยวระดับราคาปานกลาง
เพื่อให้สอดคล้องกับความต้องการที่อยู่อาศัยของลูกค้า
นอกจากนี้บริษัทฯมีนโยบายในการควบคุมคุณภาพของผู้รับเหมาให้มีการก่อสร้างบ้านที่มีคุณภาพได้มาตรฐานตามที่กำหนด
เช่น มีการกำหนดมาตรฐานการก่อสร้างและวัสดุก่อสร้างเอาไว้
มีหัวหน้างานประจำแต่ละโครงการคอยควบคุมดูแล
และมีหน่วยงานตรวจสอบรับผิดชอบตรวจตรางานของผู้รับเหมา อย่างสม่ำเสมอ

การจัดหาวัตถุดิบ

•
ในการจัดซื้อที่ดินนั้นบริษัทฯมีนโยบายจัดซื้อที่ดินโดยพิจารณาจากสภาพแวดล้อมและความพร้อมของระบบสาธารณูปโภคขั้นพื้นฐานเป็นสำคัญ
เช่น สามารถเดินทางได้สะดวก และมีศักยภาพในการที่จะนำมา

พัฒนาทั้งในปัจจุบันและในอนาคต ซึ่งการจัดซื้อที่ดินดังกล่าวนั้นบริษัทฯอาจติดต่อซื้อผ่านนายหน้า หรือ
ติดต่อซื้อที่ดินโดยทีมงานของบริษัทฯโดยตรง

สภาพปัญหาเกี่ยวกับวัตถุดิบ

• ส่วนวัสดุก่อสร้างนั้น ส่วนใหญ่ใช้วัสดุภายในประเทศ
บริษัทฯใช้วิธีเจรจาซื้อขายล่วงหน้าโดยประมาณการจำนวนที่ต้องใช้แต่ละปี
และทำข้อตกลงกับผู้ขายไว้เพื่อให้มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่อง
และทันเวลา บริษัทฯมีการตกลงซื้อขายวัสดุจากผู้จำหน่ายหลายราย ในขณะนี้มีจำนวนกว่า 10 ราย
เป็นการ ป้องกันปัญหาความเสี่ยงเรื่องการพึ่งพาผู้จัดจำหน่ายน้อยราย

(ข) ผลกระทบต่อสิ่งแวดล้อม

• ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน
เข้าสู่แหล่งน้ำสาธารณะหากระบบบำบัดไม่ดีพอก็อาจมีผลกระทบต่อสิ่งแวดล้อม
สำหรับบริษัทฯได้มีการจัดทำระบบบำบัดน้ำเสียที่ถูกต้องได้มาตรฐานและมีการตรวจสอบซ่อมบำรุงอุปกรณ์ต่างๆ
ให้มีสภาพพร้อมใช้งานได้ดีอยู่เสมอ ดังนั้นบริษัทฯจึงไม่มีปัญหาเกี่ยวกับสิ่งแวดล้อมแต่อย่างใด

  4.4 งานที่ยังไม่ได้ส่งมอบ

งานก่อสร้างบ้านและที่ดินที่ยังไม่ได้ส่งมอบประกอบด้วย ต้นทุนค่าก่อสร้างบ้านและค่าพัฒนาที่ดิน

ณ วันที่ 31 ธันวาคม 2555 มีมูลค่า 673.36 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

+---------------------------------+------------+------------+----------+
| ค่าก่อสร้างและพัฒนาที่ดิน              | 2553       | 2554       | 2555     |
+---------------------------------+------------+------------+----------+
| โครงการบางกะปิ                   | 9.89       | 9.89       | 9.89     |
+---------------------------------+------------+------------+----------+
| โครงการมีนบุรี 1                   | 23.38      | 23.74      | 24.06    |
+---------------------------------+------------+------------+----------+
| โครงการมีนบุรี 2                   | 9.89       | 17.75      | 18.88    |
+---------------------------------+------------+------------+----------+
| โครงการนิมิตใหม่                   | 33.72      | 30.86      | 39.15    |
+---------------------------------+------------+------------+----------+
| โครงการรังสิตคลอง 2               | 45.16      | 42.77      | 46.14    |
+---------------------------------+------------+------------+----------+
| โครงการรังสิตคลอง 7               | 144.04     | 144.34     | 164.96   |
+---------------------------------+------------+------------+----------+
| โครงการนครอินทร์                  | 37.16      | 38.72      | 5.06     |
+---------------------------------+------------+------------+----------+
| โครงการราชพฤกษ์ 1                | 38.51      | 13.23      | 7.30     |
+---------------------------------+------------+------------+----------+
| โครงการราชพฤกษ์ 2                | 50.23      | 95.92      | 125.90   |
+---------------------------------+------------+------------+----------+
| โครงการ หาดตะวันรอน (จังหวัดชลบุรี)  | 1.62       | -          | -        |
+---------------------------------+------------+------------+----------+
| โครงการรามคำแหง 1               | 37.35      | 27.55      | 42.31    |
+---------------------------------+------------+------------+----------+
| โครงการรามคำแหง 2 หรือ โครงการ   | 194.96     | 259.41     | 189.16   |
|                                 |            |            |          |
| (Aqua Divina by Sammakorn)      |            |            |          |
+---------------------------------+------------+------------+----------+
| โครงการท่าอิฐ                     | -          | 0.52       | 0.53     |
+---------------------------------+------------+------------+----------+
| รวม                             | 625.91     | 704.70     | 673.36   |
+---------------------------------+------------+------------+----------+

5. การวิจัยและการพัฒนา

บริษัทฯได้สำรวจความต้องการของลูกค้าและนำข้อมูลดังกล่าวมาพัฒนาผลิตภัณฑ์โดยรวมอย่างต่อเนื่อง เช่น รูปแบบของบ้าน ประโยชน์ใช้สอย มาตรฐานของวัสดุ มาตรฐานงานก่อสร้าง สภาพแวดล้อมโครงการ และงานบริการต่างๆ ให้มีคุณภาพดียิ่งขึ้นเป็นการเพิ่มความพึงพอใจให้แก่ลูกค้า ช่วยขยายฐานของลูกค้าให้กว้างขึ้น เพราะภาวะการณ์ปัจจุบันมีการแข่งขันสูง นอกจากความจำเป็นต้องลดต้นทุนสินค้าลงเพื่อความได้เปรียบในการกำหนดราคาขาย นอกจากนี้ยังต้องมีการพัฒนาสินค้าให้ตรงตามความต้องการของตลาด และความพึงพอใจสูงสุดของลูกค้าซึ่งเป็นสิ่งสำคัญอย่างยิ่งอีกด้วย

บริษัทฯได้ทำการสำรวจวิจัยในหลายวัตถุประสงค์ดังนี้

1. การวิจัยเพื่อศึกษาความต้องการของลูกค้า ซึ่งสามารถนำไปใช้ในการพัฒนาแบบบ้าน
การเลือกวัสดุ และพัฒนาเทคนิคการก่อสร้างต่อไป

2. การวิจัยเพื่อศึกษาพฤติกรรมการตัดสินใจซื้อบ้านของลูกค้า
ทำให้สามารถเข้าใจรูปแบบระยะเวลา และปัจจัยที่มีอิทธิพลต่อการตัดสินใจซื้อ

3. การวิจัยเพื่อศึกษาความพึงพอใจของลูกค้าต่อสินค้าและการบริการ
เพื่อนำมาปรับปรุงพัฒนาสินค้าและบริการให้มีประสิทธิภาพมากขึ้น

4. การสำรวจโครงการของคู่แข่งอย่างต่อเนื่อง เพื่อให้ทราบถึงรูปแบบของสินค้า ราคา
และการบริการของคู่แข่ง ซึ่งสามารถนำมาวิเคราะห์ และปรับปรุงกลยุทธ์การตลาด

นอกจากนี้ยังมีการสำรวจ วิเคราะห์ศักยภาพพื้นที่ทั้งในบริเวณที่มีโครงการตั้งอยู่ และพื้นที่
ที่มีศักยภาพการลงทุนในอนาคต
และได้ทำการสำรวจวิจัยความต้องการของลูกค้ากลุ่มเป้าหมายอย่างต่อเนื่องทั้งการออกสำรวจ
และโดยการสอบถามความเห็นจากผู้เยี่ยมชมโครงการและผู้ที่ตกลงซื้อ
เพื่อนำผลการสำรวจวิจัยมาพัฒนารูปแบบของบ้านและปรับปรุงมาตรฐานสภาพแวดล้อมสิ่งอำนวยความสะดวกของโครงการให้ได้สินค้าออกมาตรงกับความต้องการของผู้บริโภคมากที่สุด